Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 29. mája 2007

Materiál číslo: 46/2007

K bodu: Správa z mimoriadnej kontroly postupu zamestnancov Mestskej časti Bratislava-Petržalka vo veci stavebného objektu – sadovnícke úpravy, ktoré sú súčasťou stavby Polyfunkčný mestský blok Rusovská cesta, Bratislava-Petržalka 

Predkladá: 		       	                     	    Návrh uznesenia: 

Ing. Miroslav Skovajsa			    Miestne zastupiteľstvo mestskej časti
miestny kontrolór			                Bratislava-Petržalka

					                b e r i e      n a     v e d o m i e 

Prerokované:               		                Správu z mimoriadnej kontroly postupu
						    zamestnancov Mestskej časti Bratislava-
V miestnej rade                                                   Petržalka vo veci stavebného objektu -
dňa 17. mája 2007                                              sadovnícke úpravy, ktoré sú súčasťou
                                                                           stavby Polyfunkčný mestský blok Rusovská
                                                                           cesta Bratislava-Petržalka

Miestny úrad mestskej časti Bratislava-Petržalka
útvar miestneho kontrolóra

S P R Á V A 
z mimoriadnej kontroly postupu zamestnancov Mestskej časti Bratislava-Petržalka 
vo veci stavebného objektu -  sadovnícke úpravy, ktoré sú súčasťou stavby 
Polyfunkčný mestský blok Rusovská cesta Bratislava-Petržalka

V súlade s ustanovením § 18f ods. 1 písm. h) zákona SNR č. 369/1990 Zb. o obecnom zriadení v znení neskorších zmien a doplnkov a  príkazu miestneho kontrolóra č. 5/2007 zo dňa 29. marca 2007 vykonali kontrolóri útvaru miestneho kontrolóra mimoriadnu kontrolu postupu zamestnancov Mestskej časti Bratislava-Petržalka vo veci stavebného objektu - sadovnícke úpravy, ktoré sú súčasťou stavby Polyfunkčný mestský blok Rusovská cesta Bratislava-Petržalka. 
Mimoriadna kontrola bola vykonaná nad rámec „Plánu kontrolnej činnosti útvaru miestneho kontrolóra na obdobie od 1. januára 2007 do 30. júna 2007“ ktorý schválilo Miestne zastupiteľstvo mestskej časti Bratislava-Petržalka uznesením č.18 dňa 30. januára 2007, v zmysle uznesenia č. 42 zo dňa 27. marca 2007, v čase od 30.03.2007 do 30.04.2007. 

Kontrolou bolo zistené:     
Okresný úrad Bratislava V, odbor životného prostredia, na základe návrhu investora ENCONT s.r.o, Bratislava, vydal dňa 17.7.2002 pod číslom ÚPOP 1099-FV1/02-Cs-27 rozhodnutie o umiestnení stavby „Polyfunkčný mestský blok, Rusovská cesta, Bratislava-Petržalka“ na pozemku parc. č. 4733/1. Inžinierskymi sieťami budú dotknuté pozemky parc.č. 4354/2, 4732, 4902, 4735, 4745, 4746, 4747 v katastrálnom území Petržalka. 
Stavba pozostáva z nasledovných objektov: SO-01 Administratívna budova, SO-03 Bytový dom II, SO-04 Trafostanica, SO-05 Polyfunkčný dom, SO-11 Odstránenie porastov, SO-12 Hrubé terénne úpravy, SO-13 Demolácie, SO-14 Preložka UPC, SO-15 Preložka NN, SO-21 Provizórne objekty zariadenia staveniska, SO-31 Prípojka kanalizácie, SO-32 Verejný vodovod, SO-33 Plynová prípojka, SO-34 Prípojka silnoprúdu VN, SO-35 Vonkajší rozvod NN, SO-36 Vonkajšie osvetlenie, SO-37 Prípojka a vonkajší rozvod slaboprúdu, SO-38 Cesty a spevnené plochy, SO-40 Sadovnícke úpravy. 

Dňa 26.08.2002 uzatvorila Mestská časť Bratislava-Petržalka, zastúpená Ing.Vladimírom Bajanom, starostom, a ENCONT, s.r.o. Bratislava, zastúpená Ing.Jozefom Kadlecom, konateľom, Zmluvu č. 60-2002 o nájme pozemku. 
V uvedenej zmluve je okrem iných zmluvných ustanovení v Článku 2 - Účel nájmu, uvedené: nájomca (investor) preberá do nájmu pozemky, časť parcely č. 4733/1, časť parcely č. 4735, časť parcely č. 4747, časť parcely č. 4777 a časť parcely č. 4770, na vybudovanie prípojok inžinierskych sietí, zariadenia staveniska, ciest, spevnených plôch a sadovníckych úprav pre stavebný objekt SO 05 Polyfunkčný dom, Gercenova ulica, Bratislava-Petržalka.
V Článku 7 Osobitné ustanovenia sa uvádza:
Nájomca (investor) najneskôr v lehote do 30 dní po nadobudnutí právoplatnosti kolaudačného rozhodnutia (užívacieho povolenia) na vybudované cesty, spevnené plochy a sadovnícke úpravy pre stavebný objekt SO 05 – Polyfunkčný dom Gercenova ul. Bratislava-Petržalka, písomnou formou odovzdá vybudované cesty, spevnené plochy a sadovnícke úpravy do majetku Hlavného mesta SR Bratislavy. 
Nájomná zmluva bola uzatvorená na dobu určitú, do 31.08.2007. 

Na základe Zmluvy č. 42-2003 zo dňa 15.07.2003 prenajala Mestská časť Bratislava-Petržalka, zastúpená Ing.Vladimírom Bajanom, starostom, spoločnosti ENCONT, s.r.o. zastúpenej Ing.Jozefom Kadlecom, konateľom, časť parcely č. 4733/1 na výstavbu objektu SO-03 Polyfunkčný dom  (byty, nebytové priestory, podzemné garážové státia) a na výstavbu objektu SO-04 Trafostanica stavby. 
Nájomná zmluva bola uzatvorená na dobu určitú, do 31.08.2008.

Dňa 11.12.2006 uzatvorili Mestská časť Bratislava-Petržalka, zastúpená Ing.Vierou Kimerlingovou, zástupkyňou starostu plniacou úlohy starostu, a spoločnosť  ENCONT, s.r.o. zastúpená Ing.Jozefom Kadlecom, konateľom spoločnosti, Dohodu o ukončení nájmu, ktorou boli zmluvy o nájme pozemku č. 60-2002 a č. 42-2003 dňom 31.12.2006 ukončené. 

Na základe žiadosti spoločnosti ENCONT, s.r.o. a predchádzajúceho súhlasu primátora hlavného mesta SR Bratislavy a uznesení Miestneho zastupiteľstva mestskej časti Bratislava-Petržalka boli odpredané pozemky:
-	Kúpnou zmluvou č. 04-14-0055-02 z 13.09.2002, pozemky vo výmere 1300 m2 na výstavbu objektu SO 05 Polyfunkčný dom (byty, nebytové priestory, podzemné garáže) stavby Polyfunkčný mestský blok Rusovská cesta Bratislava-Petržalka.
Podľa vyhotoveného znaleckého posudku cena pozemku je 2.296.800 Sk. ENCONT s.r.o. zaplatil za pozemky kúpnu cenu 3.062.400.- Sk (2.200.- Sk/ m2), v  súlade s uznesením Miestneho zastupiteľstva mestskej časti Bratislava-Petržalka č. 329 z 25.6.2002.
-	Kúpnou zmluvou č. 01-14-0060-03 z 16.12.2003, pozemky vo výmere 13.012 m2 na výstavbu objektu SO 03  Polyfunkčný dom (byty, nebytové priestory a podzemné garážové státia) a objektu SO 04 Trafostanica stavby Polyfunkčný mestský blok Rusovská cesta Bratislava-Petržalka. 
V znaleckom posudku na predávané pozemky je cena 2.295.150 Sk. ENCONT, s.r.o. zaplatil za tieto pozemky kúpnu cenu 3.060.200 Sk (2.200.- Sk/ m2) v súlade s uznesením Miestneho zastupiteľstva mestskej časti Bratislava-Petržalka č. 96 z 25.11.2003. 

Dňa 28.05.2003 požiadala spoločnosť ENCONT, s.r.o. Mestskú časť Bratislava-Petržalka o zmenu územného rozhodnutia stavby Polyfunkčný mestský blok Rusovská cesta.
V žiadosti je uvedené: „Zmena sa týka SO 01 Administratívna budova a SO 03 Bytový dom II. V rámci zmeny sa vykoná zlúčenie uvedených SO do jedného – SO 03 – Polyfunkčný dom Rusovská cesta.“
Na základe uvedenej žiadosti vydala Mestská časť Bratislava-Petržalka dňa 02.07.2003 súhlasné záväzné stanovisko: „Zmena sa týka stavebného objektu SO 01 Administratívna budova a stavebného objektu SO 03 Bytový dom II, navrhovaný je nový stavebný objekt SO 03 Polyfunkčný dom.“
Dňa 09.07.2003 spoločnosť ENCONT, s.r.o. doručila oddeleniu územného konania a stavebného poriadku list, v ktorom žiada do zmeny územného rozhodnutia stavby Polyfunkčný mestský blok Rusovská cesta doplniť okrem iných úprav i úpravu rozčlenenia realizácie stavby na 3 etapy, pričom 3. etapa pozostáva z objektu SO 38-b cesty a spevnené plochy – park. 
Na výkrese doloženom k žiadosti o umiestnení stavby “Polyfunkčný mestský blok, Rusovská cesta Bratislava-Petržalka“ z 17.07.2002 je objekt SO 40 – Sadovnícke úpravy vyznačený na parcele č. 4733, ktorá bola spoločnosti ENCONT s.r.o. i za týmto účelom prenajatá. 

Na výkrese doloženom k žiadosti o zmene rozhodnutia o umiestnení stavby „Polyfunkčný mestský blok Rusovská cesta Bratislava-Petržalka“ z 09.07.2003 nie je vyznačený objekt 
SO 40 – Sadovnícke úpravy, iba v bezprostrednej blízkosti vnútornej časti objektu SO 05 – Polyfunkčný dom, a časť objektu SO 03 Polyfunkčný dom II., a objekt SO 38b – Cesty a spevnené plochy – park na parcele č. 4733 (Verejný park – výhľad). 
Rozhodnutie o povolení stavby objektu SO 05 Polyfunkčný dom vydal Okresný úrad Bratislava V dňa 08.10.2002 (právoplatné dňom 17.10.2002) stavebníkovi ENCONT s.r.o. Bratislava. 
Rozhodnutie o povolení užívania stavebného objektu SO 05 Polyfunkčný dom, SO 14 preložka UPC, SO 15 preložka NN, SO 16 preložka verejného osvetlenia, SO 17 preložka slaboprúdu a SO 33 plynová prípojka vydala Mestská časť Bratislava-Petržalka – oddelenie územného konania a stavebného poriadku – dňa 28.06.2004 (právoplatné dňom 30.06.2004) stavebníkovi ENCONT s.r.o. Bratislava. 
Rozhodnutie o povolení stavby „Polyfunkčný mestský blok, Rusovská cesta, Bratislava-Petržalka, 2. etapa“ vydala Mestská časť Bratislava-Petržalka dňa 28.11.2003 (právoplatné dňom 03.12.2003) stavebníkovi ENCONT s.r.o. Bratislava. 
Rozhodnutie o povolení užívania stavebných objektov SO 03 Polyfunkčný dom II, SO 16a rozvod verejného osvetlenia, SO 33a Plynová prípojka, SO 35a Vonkajší rozvod NN a SO 40a sadovnícke úpravy, vydala Mestská časť Bratislava-Petržalka dňa 25.07.2005 (právoplatné dňom 29.08.2005), spoločnosti  ENCONT PLUS, s.r.o. (zmena stavebníka oznámená Mestskej časti Bratislava-Petržalka dňa 01.07.2004). 
Tretia etapa výstavby - objektu SO 38-b cesty a spevnené plochy – park, nebola zo strany spoločnosti ENCONT s.r.o. realizovaná. 

Na poradách zástupcu starostu (Ing.Dušana Vávru) boli uložené v súvislosti so sadovými úpravami nasledovné úlohy:
Dňa 28.08.2006
Sadové úpravy dohodnú na základe PD a reálnej skutočnosti.
Z: Ing.Zechmaisterová, Ing.Čurná, Mgr.Jecková, za garancie Ing.Vávru
Dňa 11.09.2006
Ing.Vávra, Ing.Čurná a Mgr.Jecková obzreli spomínaný exteriér (Rusovská cesta). Oddelenie životného prostredia po rokovaní s ENCONTOM rozhodne, aké stromy vysadí mestská časť. 
Z: Ing.Šaling            T: čím skôr
Dňa 18.09.2006
Oddelenie životného prostredia zabezpečí projekt sadových úprav a vyčísli rozpočtové náklady na ich realizáciu, následne bude vyvolané rokovanie s ENCONTOM o príspevok na realizáciu tohto projektu.
Z: Ing.Šaling          T: čím skôr.

Zmluva č. 60-2002 o nájme pozemku z 26.08.2002 (prenajatý aj na uskutočnenie sadovníckych úprav) bola „Dohodou o ukončení nájmu“ zo dňa 11.12.2006 ukončená (pôvodná platnosť do 31.08.2007) bez zrealizovania sadovníckych úprav spoločnosťou ENCONT s.r.o. 
 
Mestská časť (oddelenie životného prostredia) v zmysle úloh uložených na poradách zástupcu starostu realizovala sadové úpravy a výsadbu zelene, i keď túto povinnosť mal podľa pôvodne predloženej výkresovej dokumentácie stavebník ENCONT s.r.o.   

Pri výkone mimoriadnej kontroly postupu zamestnancov Mestskej časti Bratislava-Petržalka vo veci stavebného objektu – sadovnícke úpravy, ktoré sú súčasťou stavby Polyfunkčný mestský blok Rusovská cesta Bratislava-Petržalka bolo zistené, že nedošlo k porušeniu všeobecne záväzných právnych predpisov, interných normatívnych aktov vydaných na ich vykonanie a ani uznesení Miestneho zastupiteľstva mestskej časti Bratislava-Petržalka.  
Vyhodnotením predložených dokumentov a podkladov je možné konštatovať, že k neuskutočneniu sadovníckych úprav a parku, ktoré spoločnosť ENCONT s.r.o. nezrealizovala a v súčasnosti ich realizáciu zabezpečuje Mestská časť Bratislava-Petržalka z vlastných finančných prostriedkov, došlo využitím existujúcich právnych medzier v stavebnom poriadku zo strany realizátora stavby, legálnym požiadaním o zmenu územného rozhodnutia stavby Polyfunkčný mestský blok Rusovská cesta zo dňa 28. mája 2003 a žiadosťou o zmenu územného rozhodnutia stavby Polyfunkčný mestský blok Rusovská cesta zo dňa 9. júla 2003, s požiadavkou doplniť okrem iných úprav územné rozhodnutie i o úpravu rozčlenenia realizácie stavby na tri samostatné etapy, pričom tretia etapa pozostáva z objektu SO 38b, cesty a spevnené plochy-park na parcele č. 4733, ktorá bola spoločnosti ENCONT s.r.o. na tento účel prenajatá, podľa výkresovej dokumentácie sadovnícke úpravy iba v bezprostrednej blízkosti vnútornej časti objektu SO 05 – Polyfunkčný dom a objekt SO 38b cesty a spevnené plochy – park na parcele č. 4733 (verejný park – výhľadovo).  Vzhľadom na skutočnosť, že účastníci konania nemali námietky voči požadovaným zmenám a požadované zmeny neodporovali platným právnym predpisom, bolo žiadosti o zmenu územného rozhodnutia vyhovené, čím došlo k stavu, že na prvú a druhú etapu realizácie stavby bolo po jej dokončení požiadané o samostatné vydanie Rozhodnutia o povolení užívania stavebných objektov, pričom na vykonanie realizácie tretej etapy nie je jej realizátor, podľa platného stavebného zákona, limitovaný žiadnou časovou lehotou, obzvlášť keď dňa 31. decembra 2006 boli nájomné vzťahy k pozemkom na vybudovanie Polyfunkčného mestského bloku Rusovská cesta Bratislava-Petržalka, uzatvorené na dobu určitú (do 31.12.2007 a do 31.12.2008), kde mali byť vykonané sadovnícke úpravy, ukončené „Dohodou o ukončení nájmu.“ Ak mala mestská časť záujem na vybudovaní sadovníckych úprav a parku, tak ako bolo uvedené v prvom Rozhodnutí o umiestnení stavby, mala vstúpiť do konania o zmenu územného rozhodnutia stavby námietkami ako účastník konania, čo sa však nestalo.